หน้าที่และบทบาทของผู้นำชุมชน

**1. หน้าที่ของผู้นำชุมชน** \*

1.1   เป็นผู้รักษาหรือประสานให้สมาชิกของชุมชนอยู่ร่วมกัน  หมายถึง จะต้องอยู่ใกล้ชิดกับชุมชนมีความสัมพันธ์คนในชุมชน และเป็นที่ยอมรับของคนในชุมชน ทำให้มีความสามัคคีกลมเกลียวกันในชุมชน

1.2   เป็นผู้ปฏิบัติภารกิจของชุมชนให้บรรลุวัตถุประสงค์  หมายถึง ต้องรับผิดชอบในกระบวนการวิธีการทำงานด้วยความมั่นคงและเข้าใจได้ และต้องทำงานให้บรรลุเป้าหมาย

1.3   บทบาทในการสนับสนุนให้เกิดการติดต่อสัมพันธ์ในกลุ่ม  หมายถึง จะต้องปฏิบัติงานในทางที่อำนวยความสะดวกให้เกิดการติดต่อสัมพันธ์และปฏิบัติกันด้วยดีของสมาชิกในชุมชน การติดต่อสื่อสารที่ดีจึงเป็นสิ่งสำคัญ และเป็นการช่วยให้หน้าที่นี้บรรลุเป้าหมาย

**2. แนวทางการทำหน้าที่**

2.1   สร้างความสามัคคีให้เกิดขึ้นในชุมชน

2.2   กระตุ้นให้สมาชิกทำสิ่งที่เป็นประโยชน์ต่อชุมชน

2.3   พัฒนาสมาชิกให้เกิดภาวะผู้นำ

2.4   ร่วมกับสมาชิกกำหนดเป้าหมายของชุมชน

2.5   บริหารงาน/ประสานงานในชุมชน

2.6   ให้คำแนะนำ/ชี้แนวทางให้กับชุมชน

2.7   บำรุงขวัญสมาชิกในชุมชน

2.8   เป็นตัวแทนชุมชนในการติดต่อประสานงานกับหน่วยอื่น ๆ

2.9   รับผิดชอบต่อผลการกระทำของชุมชน

**3. บทบาทของผู้นำชุมชน**

3.1 ด้านเศรษฐกิจ

* ครัวเรือนสามารถพึ่งตนเองได้
* ส่งเสริมอาชีพที่ตอบสนองต่อความต้องการของชุมชน
* ส่งเสริมวิสาหกิจชุมชนตามความเหมาะสม

3.2 ด้านการจัดการทรัพยากรธรรมชาติและสิ่งแวดล้อมในชุมชน

* บริหารจัดการทรัพยากรธรรมชาติอย่างเหมาะสม
* เสริมสร้างสภาพแวดล้อมที่ดี
* ระบบโครงสร้างพื้นฐานเพียงพอต่อความต้องการ

3.3 ด้านสุขภาพอนามัย

* ระบบโครงสร้างพื้นฐานเพื่อสุขภาพจากการมีส่วนร่วมของชุมชน
* การจัดการเพื่อเสริมสร้างสุขภาพ
* การป้องกันโรค
* การดูแลสุขภาพด้วยตนเอง

3.4 ด้านศาสนา วัฒนธรรมและประเพณี

* การนับถือศาสนาที่ยึดเหนี่ยวจิตใจ
* การมีวิถีชีวิตแบ่งปันเื้อื้ออาทร
* การอนุรักษ์สืบสานวัฒนธรรมประเพณีของชุมชน

3.5 ด้านการพัฒนาคน

* การจัดการความรู้/ภูมิปัญญา
* การพัฒนาผู้นำ/สมาชิกในชุมชน

3.6 ด้านบริหารจัดการชุมชน

* การจัดทำระบบข้อมูล
* การจัดทำแผนชุมชน
* การจัดสวัสดิการชุมชน
* การเสริมสร้างการเมือง การปกครองตามระบอบประชาธิปไตย

3.7 ด้านความมั่นคงปลอดภัยในชีวิตและทรัพย์สิน

* การป้องกันรักษาความปลอดภัยในชีวิตและทรัพย์สินของชุมชน
* การป้องกันภัยธรรมชาติ